[{"text_idx": "#000000", "text": "Hizkuntza indigenak Ama Lurra zaintzen"}, {"text_idx": "#000002", "text": "Ane Ortega eta Arkaitz Zarraga Garabideko boluntarioak azken urteotan Caucako nasekin jo ta su ari dira lanean nasa yuwe hizkuntzaren biziberritze lanetan. Helduen irakaskuntzan egindako lanak saria jaso duela eta aukera ezin hobea eskaintzen digu bi hizkuntza aktibistoi elkarrizketatxoa egiteko."}, {"text_idx": "#000004", "text": "Nasak Kolonbiako hego-mendebaldean bizi dira, Andeen magaletan, Cauca eskualdean hain zuzen ere. Lurralde gatazkatsua izan da eta oraindik ere bada Cauca. FARC eta Kolonbiako gobernuaren arteko gatazka gune garrantzitsua izan zen, eta gaur egun narkotrafikoan dabiltzan talde ugariren jazarpena pairatzen dute. Nasek bakea eskatzen dute euren prozesua garatu ahal izateko, baina aldi berean, lapurtu dizkieten lurrak berreskuratzeko borrokan ari dira. Euren kultura eta izaera berreskuratzeko prozesuan, lurra eta hizkuntza dira bi ardatz nagusiak."}, {"text_idx": "#000011", "text": "Kolonbiako Kultura Ministeritzak ematen du, kultur aniztasuna bultzatzen dituzten egitasmoak saritzeko. Egia esan taldeko euskaldunok ez dugu jakin egitasmoa aurkeztu egin zutenik ere, eta sariaren berri jaso dugu zuzenean. Alderdi ekonomikotik ez da ekarpen handia; 5milioi peso dira (1200 euro inguru) eta liburuaren 1000 ale inprimatzeak 15 bat milioi izan dira, baina indar handia eman digu aurrera egiteko. Batez ere nasek harrotasunez hartu dute, egin duten lana, egin duten bidea eta eskuratu duten ezagutza onartua izan dela sentitzen dute."}]